CELEX: 32022D0406
Language: sl
Date: 2022-03-03 00:00:00
Title: Izvedbeni sklep Komisije (EU) 2022/406 z dne 3. marca 2022 o spremembi Izvedbenega sklepa (EU) 2019/1202 glede harmoniziranih standardov za avtomatske točilne ventile, vgrajene v napravah za točenje goriva, tlačne in sesalne naprave za točenje goriva in naprave za točenje goriva z daljinskim upravljanjem, varnostne zapore za tlačne in sesalne naprave za točenje goriva, varovalne ventile ter vrtljive dele na tlačnih in sesalnih napravah za točenje goriva, ki se uporabljajo na bencinskih servisih (Besedilo velja za EGP)

10.3.2022   
               
               
                  SL
               
               
                  Uradni list Evropske unije
               
               
                  L 83/55
               
            
         IZVEDBENI SKLEP KOMISIJE (EU) 2022/406
         z dne 3. marca 2022
         o spremembi Izvedbenega sklepa (EU) 2019/1202 glede harmoniziranih standardov za avtomatske točilne ventile, vgrajene v napravah za točenje goriva, tlačne in sesalne naprave za točenje goriva in naprave za točenje goriva z daljinskim upravljanjem, varnostne zapore za tlačne in sesalne naprave za točenje goriva, varovalne ventile ter vrtljive dele na tlačnih in sesalnih napravah za točenje goriva, ki se uporabljajo na bencinskih servisih
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1025/2012 Evropskega parlamenta in Sveta z dne 25. oktobra 2012 o evropski standardizaciji, spremembi direktiv Sveta 89/686/EGS in 93/15/EGS ter direktiv 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES in 2009/105/ES Evropskega parlamenta in Sveta ter razveljavitvi Sklepa Sveta 87/95/EGS in Sklepa št. 1673/2006/ES Evropskega parlamenta in Sveta (1) ter zlasti člena 10(6) Uredbe,
         ob upoštevanju naslednjega:
         
                     (1)
                  
                  
                     V skladu s členom 12 Direktive 2014/34/EU Evropskega parlamenta in Sveta (2) se za proizvode, ki so v skladu s harmoniziranimi standardi ali njihovimi deli, sklici na katere so bili objavljeni v Uradnem listu Evropske unije, domneva, da so v skladu z bistvenimi zdravstvenimi in varnostnimi zahtevami iz Priloge II k navedeni direktivi, zajetimi v navedenih standardih ali delih standardov.
                  
               
                     (2)
                  
                  
                     Komisija je z dopisom BC/CEN/46-92 – BC/CLC/05-92 z dne 12. decembra 1994 od Evropskega odbora za standardizacijo (CEN) in Evropskega odbora za elektrotehnično standardizacijo (CENELEC) zahtevala pripravo in revizijo harmoniziranih standardov v podporo Direktivi 94/9/ES Evropskega parlamenta in Sveta (3). Navedena direktiva je bila nadomeščena z Direktivo 2014/34/EU, ne da bi se spremenile bistvene zdravstvene in varnostne zahteve iz Priloge II k Direktivi 94/9/ES.
                  
               
                     (3)
                  
                  
                     Natančneje, CEN in CENELEC sta bila pozvana, da pripravita osnutek naslednjih standardov za izdelke, ki se uporabljajo na bencinskih servisih: izdelava in lastnosti avtomatskih točilnih ventilov, vgrajenih v napravah za točenje goriva, varnostne zahteve za izdelavo in lastnosti tlačnih in sesalnih naprav za točenje goriva in naprav za točenje goriva z daljinskim upravljanjem, varnostne zahteve za izdelavo in lastnosti varnostnih zapor za tlačne in sesalne naprave za točenje goriva, varnostne zahteve za izdelavo in lastnosti varovalnih ventilov ter varnostne zahteve za izdelavo in lastnosti vrtljivih delov na tlačnih in sesalnih napravah za točenje goriva. Ta standardizacija je bila navedena v poglavju I programa za standardizacijo, o katerem so se dogovorili CEN, CENELEC ter Komisija, in priložena zahtevku BC/CEN/46-92 – BC/CLC/05-92. CEN in CENELEC sta bila prav tako pozvana, da revidirata obstoječe standarde ter jih uskladita z bistvenimi zdravstvenimi in varnostnimi zahtevami iz Direktive 94/9/ES.
                  
               
                     (4)
                  
                  
                     Na podlagi zahtevka BC/CEN/46-92 – BC/CLC/05-92 je CEN pripravil naslednje harmonizirane standarde za izdelke, ki se uporabljajo na bencinskih servisih: EN 13012:2021 – Izdelava in lastnosti avtomatskih točilnih ventilov, vgrajenih v napravah za točenje goriva, EN 13617-1:2021 – Varnostne zahteve za izdelavo in lastnosti tlačnih in sesalnih naprav za točenje goriva in naprav za točenje goriva z daljinskim upravljanjem, EN 13617-2:2021 – Varnostne zahteve za izdelavo in lastnosti varnostnih zapor za tlačne in sesalne naprave za točenje goriva, EN 13617-3:2021 – Varnostne zahteve za izdelavo in lastnosti varovalnih ventilov ter EN 13617-4:2021 – Varnostne zahteve za izdelavo in lastnosti vrtljivih delov na tlačnih in sesalnih napravah za točenje goriva.
                  
               
                     (5)
                  
                  
                     Komisija je skupaj s CEN ocenila, ali so standardi EN 13012:2021, EN 13617-1:2021, EN 13617-2:2021, EN 13617-3:2021, EN 13617-4:2021, ki jih je pripravil CEN, skladni z zahtevo BC/CEN/46-92 – BC/CLC/05-92.
                  
               
                     (6)
                  
                  
                     Standardi EN 13012:2021, EN 13617-1:2021, EN 13617-2:2021, EN 13617-3:2021 in EN 13617-4:2021 izpolnjujejo zahteve, ki naj bi jih zajemali in ki so določene v Prilogi II k Direktivi 2014/34/EU. Zato je primerno, da se sklici na navedene standarde objavijo v Uradnem listu Evropske unije.
                  
               
                     (7)
                  
                  
                     Standard EN 13012:2021 nadomešča standard EN 13012:2012. Standard EN 13617-1:2021 nadomešča standard EN 13617-1:2012. Standard EN 13617-2:2021 nadomešča standard EN 13617-2:2012. Standard EN 13617-3:2021 nadomešča standard EN 13617-3:2012. Standard EN 13617-4:2021 nadomešča standard EN 13617-4:2012. Zato je treba iz Uradnega lista Evropske unije umakniti sklice na standarde EN 13012:2012, EN 13617-1:2012, EN 13617-2:2012, EN 13617-3:2012 in EN 13617-4:2012, ki so objavljeni v Sporočilu Komisije (2018/C 371/01) (4).
                  
               
                     (8)
                  
                  
                     Da bi se proizvajalcem zagotovilo dovolj časa za prilagoditev njihovih izdelkov revidiranim različicam standardov EN 13012:2012, EN 13617-1:2012, EN 13617-2:2012, EN 13617-3:2012 in EN 13617-4:2012, je treba odložiti umik sklica na navedene standarde.
                  
               
                     (9)
                  
                  
                     V Prilogi I k Izvedbenemu sklepu Komisije (EU) 2019/1202 (5) so navedeni sklici na harmonizirane standarde, pripravljene v podporo Direktivi 2014/34/EU. Za zagotovitev, da so sklici na harmonizirane standarde, pripravljene v podporo Direktivi 2014/34/EU, navedeni v enem aktu, bi bilo treba sklice na harmonizirane standarde EN 13012:2021, EN 13617-1:2021, EN 13617-2:2021, EN 13617-3:2021 in EN 13617-4:2021 vključiti v navedeno prilogo.
                  
               
                     (10)
                  
                  
                     V Prilogi II k Izvedbenemu sklepu (EU) 2019/1202 so navedeni sklici na harmonizirane standarde, pripravljene v podporo Direktivi 2014/34/EU, ki so umaknjeni iz serije C Uradnega lista Evropske unije. Sklice na harmonizirane standarde EN 13012:2012, EN 13617-1:2012, EN 13617-2:2012, EN 13617-3:2012 in EN 13617-4:2012 bi bilo treba vključiti v navedeno prilogo.
                  
               
                     (11)
                  
                  
                     Izvedbeni sklep (EU) 2019/1202 bi bilo zato treba ustrezno spremeniti.
                  
               
                     (12)
                  
                  
                     Skladnost s harmoniziranim standardom zagotavlja domnevo o skladnosti z ustreznimi bistvenimi zahtevami iz harmonizacijske zakonodaje Unije od datuma objave sklica na tak standard v Uradnem listu Evropske unije. Ta sklep bi zato moral začeti veljati na dan objave –
                  
               SPREJELA NASLEDNJI SKLEP:
         
            Člen 1
            Izvedbeni sklep (EU) 2019/1202 se spremeni:
            
                        (1)
                     
                     
                        Priloga I se spremeni v skladu s Prilogo I k temu sklepu;
                     
                  
                        (2)
                     
                     
                        Priloga II se spremeni v skladu s Prilogo II k temu sklepu.
                     
                  
         
            Člen 2
            Ta sklep začne veljati na dan objave v Uradnem listu Evropske unije.
         
         
            V Bruslju, 3. marca 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 316, 14.11.2012, str. 12.
         
            (2)  Direktiva 2014/34/EU Evropskega parlamenta in Sveta z dne 26. februarja 2014 o harmonizaciji zakonodaj držav članic v zvezi z opremo in zaščitnimi sistemi, namenjenimi za uporabo v potencialno eksplozivnih atmosferah (UL L 96, 29.3.2014, str. 309).
         
            (3)  Direktiva Evropskega parlamenta in Sveta 94/9/ES z dne 23. marca 1994 o približevanju zakonodaje držav članic v zvezi z opremo in zaščitnimi sistemi, namenjenimi za uporabo v potencialno eksplozivnih atmosferah (UL L 100, 19.4.1994, str. 1).
         
            (4)  Sporočilo Komisije v okviru izvajanja Direktive 2014/34/EU Evropskega parlamenta in Sveta o harmonizaciji zakonodaj držav članic v zvezi z opremo in zaščitnimi sistemi, namenjenimi za uporabo v potencialno eksplozivnih atmosferah (Objava naslovov in sklicev harmoniziranih standardov po usklajeni zakonodaji Unije) (UL C 371, 12.10.2018, str. 1).
         
            (5)  Izvedbeni sklep Komisije (EU) 2019/1202 z dne 12. julija 2019 o harmoniziranih standardih za opremo in zaščitne sisteme, namenjene za uporabo v potencialno eksplozivnih atmosferah, pripravljenih v podporo Direktive 2014/34/EU Evropskega parlamenta in Sveta (UL L 189, 15.7.2019, str. 71).
      
      
         
            PRILOGA I
            V Prilogi I k Izvedbenemu sklepu (EU) 2019/1202 se dodajo naslednji vnosi:
            
               
                           Št.
                        
                        
                           Sklic na standard
                        
                     
                           „5.
                        
                        
                           EN 13012:2021
                           Bencinski servisi – Izdelava in lastnosti avtomatskih točilnih ventilov, vgrajenih v napravah za točenje goriva
                        
                     
                           6.
                        
                        
                           EN 13617-1:2021
                           Bencinski servisi – 1. del: Varnostne zahteve za izdelavo in lastnosti tlačnih in sesalnih naprav za točenje goriva in naprav za točenje goriva z daljinskim upravljanjem
                        
                     
                           7.
                        
                        
                           EN 13617-2:2021
                           Bencinski servisi – 2. del: Varnostne zahteve za izdelavo in lastnosti varnostnih zapor za tlačne in sesalne naprave za točenje goriva
                        
                     
                           8.
                        
                        
                           EN 13617-3:2021
                           Bencinski servisi – 3. del: Varnostne zahteve za izdelavo in lastnosti varovalnih ventilov
                        
                     
                           9.
                        
                        
                           EN 13617-4:2021
                           Bencinski servisi – 4. del: Varnostne zahteve za izdelavo in lastnosti vrtljivih delov na tlačnih in sesalnih napravah za točenje goriva“
                        
                     
         
      
      
         
            PRILOGA II
            V Prilogi II k Izvedbenemu sklepu (EU) 2019/1202 se dodajo naslednji vnosi:
            
               
                           Št.
                        
                        
                           Sklic na standard
                        
                        
                           Datum umika
                        
                     
                           „4.
                        
                        
                           EN 13012:2012
                           Bencinski servisi – Izdelava in lastnosti avtomatskih točilnih ventilov, vgrajenih v napravah za točenje goriva
                        
                        
                           3. september 2023
                        
                     
                           5.
                        
                        
                           EN 13617-1:2012
                           Bencinski servisi – 1. del: Varnostne zahteve za izdelavo in lastnosti tlačnih in sesalnih naprav za točenje goriva in naprav za točenje goriva z daljinskim upravljanjem
                        
                        
                           3. september 2023
                        
                     
                           6.
                        
                        
                           EN 13617-2:2012
                           Bencinski servisi – 2. del: Varnostne zahteve za izdelavo in lastnosti varnostnih zapor za tlačne in sesalne naprave za točenje goriva
                        
                        
                           3. september 2023
                        
                     
                           7.
                        
                        
                           EN 13617-3:2012
                           Bencinski servisi – 3. del: Varnostne zahteve za izdelavo in lastnosti varovalnih ventilov
                        
                        
                           3. september 2023
                        
                     
                           8.
                        
                        
                           EN 13617-4:2012
                           Bencinski servisi – 4. del: Varnostne zahteve za izdelavo in lastnosti vrtljivih delov na tlačnih in sesalnih napravah za točenje goriva“
                        
                        
                           3. september 2023“